**Δήμητρα Κόρδη ΠΕ79.01**

**Δραστηριότητα για το μάθημα της Μουσικής στη Γ΄Γυμνασίου**

**‘’Μπλούζ, ρεμπέτικα και φλαμένκο: Διαφορετικά κι όμως τόσο ‘’ίδια’’**

Τα τρία αυτά μουσικά είδη τα έχουμε ήδη διδαχτεί μέσα στην ιστορική συνάφεια του κάθε είδους. Μπορούμε, αν θέλουμε να ανατρέξουμε στο διαδραστικό βιβλίο για να θυμηθούμε για τα blues [εδώ](http://ebooks.edu.gr/modules/ebook/show.php/DSGYM-C114/612/3975%2C17786/) και για τα ρεμπέτικα [εδώ](http://ebooks.edu.gr/modules/ebook/show.php/DSGYM-C114/612/3976%2C17792/) . Για το φλαμένκο θα βρούμε πληροφορίες στη σελίδα της Wikipedia [εδώ](https://el.wikipedia.org/wiki/%CE%A6%CE%BB%CE%B1%CE%BC%CE%AD%CE%BD%CE%BA%CE%BF) .

Τώρα θα προσπαθήσουμε να βρούμε τις ομοιότητες που υπάρχουν ανάμεσα σ’ αυτά τα τόσο διαφορετικά είδη μουσικής και μετά να ξανα-ορίσουμε τις διαφορές και τις ιδιαιτερότητες κάθε είδους.

Ακούμε πρώτα τα τρία τραγούδια. Το ‘’Saint Louis Blues’’, παλιό μπλούζ με τον Louis Armstrong, το ‘’Ήμουνα μάγκας μια φορά’’, του Μάρκου Βαμβακάρη και το ‘’Gitana te quiero’’ ,με τον Camaron de la Isla, χαρακτηριστική φωνή του φλαμένκο. Θα προσπαθήσουμε να συγκρίνουμε τα τρία αυτά τραγούδια που εκ πρώτης όψεως φαίνονται τόσο διαφορετικά μεταξύ τους.

[μπλούζ](https://www.youtube.com/watch?v=D2TUlUwa3_o&list=RDD2TUlUwa3_o&start_radio=1&t=61)

[ρεμπέτικο](https://www.youtube.com/watch?v=hrsj6TdkpEQ)

[φλαμένκο](https://www.youtube.com/watch?v=8Ock_q4H1HU)

Ακούμε τα τρία τραγούδια και μετά απαντάμε τις ερωτήσεις του

[φύλλου εργασίας](https://docs.google.com/forms/d/1Ulvp0mAhqEBzIgmJBomjGuHL6_pT64WzNw9h4_sTQ6s/edit) .

Αφού απαντήσουμε τις ερωτήσεις, κοιτάζουμε το

[διαδραστικό χάρτη](https://bubbl.us/NTIwNzYxMi85OTcyOTUyLzI2NWY3NGNjYWJjNGJkOWEyMDdjNTE4NmJjYzA4Zjlh-X?utm_source=shared-link&utm_medium=link&s=9972952) και αναζητάμε κι άλλες λέξεις που να ταιριάζουν και να περιγράφουν κάθε ένα από τα τρία μουσικά είδη. Σημειώνουμε τις λέξεις αυτές ώστε να προστεθούν αργότερα στο χάρτη μας.

 Μπορούμε επίσης να αναφέρουμε κι άλλες παρόμοιες περιπτώσεις ‘’περιφρονημένων’’ και εκ των υστέρων ‘’εκτιμημένων’’ μουσικών ειδών (όπως το **tango** στη Αργεντινή, και τα **fados** στην Πορτογαλία) και να βρούμε αντίστοιχα μουσικά κομμάτια στο you tube.

Τέλος, ας μην ξεχνάμε πως όλες αυτές οι μουσικές χορεύονται. Ας βρούμε λοιπόν τα βήματα των χορών κι ας τις χορέψουμε!

Η υποβολή του ερωτηματολογίου, των λέξεων για το διαδραστικό χάρτη και των δύο μουσικών κομματιών (tango και fados) να γίνει στην ηλεκτρονική διεύθυνση kordis.mika@gmail.com

Kαλές μουσικές εξερευνήσεις!